Chrám svätého Ivana Rilského (Charmanli)

Chrám svätého Ivana Rilského (), známy aj ako Nový chrám () je pravoslávny chrám nachádzajúci sa v meste Charmanli v Chaskovskej oblasti v južnom Bulharsku.

Chrámový sviatok sa slávi 19. októbra na sviatok svätého Ivana Rilského.

Dejiny 
Chrám bol postavený z iniciatívy kňaza Dimităra Sotirova a z finančných prostriedkov miestnych obyvateľov. Budova bola dokončená v roku  1938 po celkom 12 rokov trvajúcej výstavbe. Chrám bol vysvätený 1. novembra toho istého roku.

Zatiaľ posledné reštauračné práce na budove chrámu sa začali v roku 2021.

Charakteristika 
Architektonicky chrám napodobňuje v menších rozmeroch sofijský Chrám svätého Alexandra Nevského.

V chráme sa nachádza cenný ikonostas zdobený drevorezbou. Výroba ikonostasu sa začala v roku 1937. Ikonostas bol zhotovený podľa nápadu a pod dozorom advokáta Marka Sakarského, pričom ho zhotovil rezbár Petăr Kušlev. Drevorezba na ikonostase sa považuje za najvýznamnejšiu pamätihodnosť chrámu.

Galéria

Referencie

Iné projekty 

Stavby v Charmanli
Kostoly zasvätené svätému Ivanovi Rilskému
Pravoslávne chrámy v Bulharsku
Kostoly postavené po oslobodení Bulharska‎
Architektúra z 1938